projecte-aina/catalan_government_crawling huggingface dataset:
Si heu observat que al vostre fill/a li han sortit petits granets d'aspecte perlat que no li fan mal ni li piquen, porteu-lo al pediatre, però d'entrada no us amoïneu.
El més probable és que pateixi mol·lusc contagiós ( molluscum contagiosum ), una infecció vírica freqüent durant la infància que es resol sense complicacions al cap d'uns mesos.
El tractament és opcional, però convé aplicar-lo per evitar el contagi a altres àrees de la pell i a altres persones.
Hi ha diverses opcions terapèutiques i el professional de salut us assessorarà sobre quina és la millor per al vostre fill/a.
En aquest document s'explica com identificar la infecció, quines són les principals vies de transmissió i en què consisteix el tractament.
La infecció per mol·lusc contagiós es caracteritza per l'aparició d'uns petits granets del color de la pell o de color blanquinós en qualsevol part del cos, excepte als palmells i a les plantes dels peus.
Aquestes lesions tenen un aspecte perlat, poden presentar una fenedura central i, generalment, no produeixen ni dolor ni picor.
La transmissió del virus es produeix per contacte directe de la pell o amb superfícies infectades.
Les formes més habitual de contagi són:
El període d'incubació, és a dir, l'interval des del moment de la infecció fins a l'aparició dels símptomes, oscil·la entre 2 i 6 setmanes.
El mol·lusc contagiós no es transmet a través de l'aigua, però si per contacte amb els objectes de la piscina potencialment infectats, com ara les tovalloles o altre material aquàtic.
Els nens afectats no haurien d'anar a la piscina per evitar el contagi.
Les mesures de prevenció són relativament senzilles.
Mentre hi hagi granets, s'ha d'evitar que el nen:
Els tractaments emprats habitualment consisteixen en l'eliminació mecànica de les lesions mitjançant dues tècniques que es realitzen al centre sanitari:
Hi ha alguns medicaments que es poden posar directament sobre la pell, com els que contenen hidròxid de potassi en concentració de 5 o 10% o àcid salicílic al 15%.
Tot i que aquests productes permeten que els propis pares puguin fer el tractament a casa, cal aplicar-los amb compte, només a les lesions, per evitar la irritació de la pell sana.
El professional mèdic també pot prescriure una fórmula magistral a la farmàcia en format crema a base del medicament cantaridina.
Les lesions causades per mol·lusc contagiós acostumen a desaparèixer sense deixar cap marca o cicatriu, excepte si s'inflamen o sobreinfecten.
Grup de treball d'informació sobre medicaments dirigida a la ciutadania del Canal Medicaments i Farmàcia
Els anticoagulants són medicaments que eviten que la sang es coaguli a les artèries, a les venes o al cor; prevenen que coàguls preexistents es facin més grans, i fan que aquests coàguls es dissolguin.
Formen part dels anticoagulants orals d'acció directa (ACOD) els principis actius següents:
La informació que es proporciona en aquest document se centra només en els ACOD.
A la fitxa de cada principi actiu hi trobareu informació de com s'han de prendre, quins aspectes de seguretat cal tenir en compte, quines recomanacions generals cal seguir i tota la informació que és important saber sobre el tractament amb un ACOD.
La informació proporcionada en aquest article és complementària a les recomanacions del vostre metge i en cap cas no pretén substituir-les.
Si teniu algun dubte, poseu-vos en contacte amb el vostre professional de la salut de referència o truqueu al 061 CatSalut Respon.
Els anticoagulants s'utilitzen en el tractament d'algunes malalties cardíaques, com la fibril·lació auricular, en la qual tenen un paper molt important per evitar els ictus.
També es fan servir en malalties que afecten els vasos sanguinis o el pulmó, com el tromboembolisme venós o pulmonar, i després d'algunes cirurgies, ja que utilitzats durant un cert temps eviten la formació de coàguls.
La durada del tractament depèn de la malaltia per a la qual es prescriu l'anticoagulant.
En la prevenció d'ictus en pacients amb fibril·lació auricular, el tractament s'ha de seguir indefinidament.
En el cas del tromboembolisme venós profund o pulmonar, la durada del tractament inicial és d'uns tres mesos (en alguns casos pot ser indefinida), mentre que, en la prevenció del tromboembolisme després d'una cirurgia de genoll o maluc, la durada del tractament oscil·la generalment entre uns quants dies i setmanes.
Qualsevol pacient tractat amb un ACOD ha de tenir en compte una sèrie de recomanacions essencials en relació amb la presa d'aquests medicaments, que es mostren a continuació:
X Automedicar-se, especialment amb medicaments que poden augmentar el risc de sagnat, com l'àcid acetilsalicílic (aspirina) o els antiinflamatoris com l'ibuprofèn o el naproxèn.
X Deixar de prendre una o diverses dosis del medicament sense supervisió mèdica.
X Consumir quantitats elevades d'alcohol, ja que s'incrementa el risc de sagnat.
X Practicar esports de risc i de contacte, ja que es poden produir caigudes, hematomes i sagnat
Pautes per a l'harmonització de l'ús d'anticoagulants orals per a la prevenció de l'ictus i l'embòlia sistèmica en pacients amb fibril·lació auricular.
Programa d'harmonització farmacoterapèutica.
Tenir ganes constants d'orinar, anar al lavabo i no aconseguir-ho, sentir coïssor en miccionar o, fins i tot, tenir un bon ensurt en descobrir que l'orina s'acompanya de sang.
És probable que reconegueu aquests símptomes, especialment si sou dona.
S'associen a la cistitis, una infecció freqüent de la bufeta, que en els casos que es presenta més de tres vegades a l'any s'anomena recurrent.
Generalment, es pot eliminar amb antibiòtics de forma senzilla, però hi ha casos d'infecció greu que pot afectar el ronyó i requerir tractament hospitalari.
En aquest article es revisa com es produeix una infecció d'orina (no complicada), com es tracta i com es pot prevenir.
La informació proporcionada en aquest article és complementària a les recomanacions del vostre metge o metgessa i en cap cas pretén substituir-la.
Tot i que al tracte urinari no hi ha bacteris, alguns viuen de forma natural en zones properes, com la perianal.
Aquests microorganismes poden colonitzar el tracte urinari i originar la infecció.
Hi ha alguns factors que poden augmentar la predisposició a patir cistitis com:
El símptomes més habituals de la cistitis són:
Es recomana anar al metge o metgessa en cas que es presentin alguns dels símptomes que es mostren a continuació, ja que la infecció podria haver afectat al ronyó:
Si consulteu amb el metge o metgessa possiblement us podrà diagnosticar a partir de la descripció dels símptomes i del vostre historial mèdic.
En alguns casos us demanarà una mostra d'orina i així descartar si es tracta d'una vaginitis.
Si teniu una infecció de la bufeta necessitareu prendre un antibiòtic.
En les infeccions d'orina no complicades el tractament habitual és una dosi única de fosfomicina.
En situacions concretes el metge o metgessa pot valorar fer servir altres antibiòtics.
En principi, una vegada que s'inicia el tractament els símptomes haurien de començar a remetre a les 24 hores.
Recordeu que és important que preneu el tractament complet tal com us ha indicat el vostre metge o metgessa.
Poseu-vos-hi en contacte si no noteu millora entre 24 i 72 hores després d'iniciar el tractament.
Les plantes medicinals o teràpies alternatives que s'han utilitzat per tractar una infecció d'orina són el suc (o pastilles) de nabius, la D-mannosa, l'all o la boixerola ( Arctostaphylos uva-ursi ).
Tot i que es tracta de tractaments a base de plantes medicinals també poden afectar l'eficàcia d'altres medicaments, per exemple, els nabius poden disminuir l'eficàcia del tractament anticoagulant amb acenocumarol (Sintrom®).
Per aquest motiu, cal informar el metge o metgessa sobre aquestes teràpies.
Tot i que no està comprovat que aquestes pràctiques siguin eficaces, alguns professionals sanitaris les recomanen ja que no causen cap perjudici.
Si tot i prendre les mesures recomanades continueu tenint infeccions de forma freqüent, convé que aneu al metge o metgessa per tal que descarti altres possibles malalties.
En dones amb infeccions recurrents sembla que algunes mesures com les que es mostren a continuació podrien ser d'ajuda:
Grup de treball d'informació sobre medicaments dirigida a la ciutadania.
Es pot plorar de tristor o de ràbia, però també davant d'una llum intensa, un canvi de temperatura o l'entrada a l'ull d'un cos estrany.
Tot i que les llàgrimes s'acostumen a associar a l'expressió d'emocions, la seva funció principal és mantenir neta la superfície dels ulls i protegir-los de les agressions externes.
Quan no se'n produeixen suficients, són de mala qualitat o s'evaporen en excés, poden aparèixer molèsties als ulls, com ara picor, coïssor o inflamació, derivades de la síndrome de l'ull sec.
La síndrome de l'ull sec (també coneguda com a queratoconjuntivitis seca o xeroftàlmia) és una malaltia que afecta la superfície ocular i deriva en una mala lubricació de l'ull.
Els símptomes poden ser intermitents i aparèixer només quan es realitza una activitat concreta, com ara llegir o utilitzar l'ordinador, o esdevenir crònics i manifestar-se de forma contínua.
En funció de la gravetat d'aquests símptomes, la síndrome de l'ull sec pot ser:
En aquest document es revisen els símptomes, les causes, els factors de risc i tractament i la prevenció de la síndrome de l'ull sec.
La informació proporcionada en aquest article és complementària a les recomanacions del vostre metge o metgessa i en cap cas pretén substituir-les.
Els símptomes més freqüents són:
El factors que influeixen en l'aparició de la síndrome de l'ull sec són:
El diagnòstic de la síndrome de l'ull sec es basa en els símptomes del pacient i les proves oftalmològiques, les quals inclouen, entre d'altres, l'exploració de l'ull, tincions (aplicació d'un colorant) per estudiar l'estat de la superfície ocular i un test per determinar la quantitat de producció de llàgrima, denominat prova de Schirmer.
En funció de la causa de l'ull sec, aquests símptomes poden ser o no reversibles.
De manera general no hi ha cura per a l'ull sec, però el tractament permet controlar i millorar els símptomes per evitar les molèsties que comporten.
Les bases del tractament més freqüent són:
El vostre metge o metgessa us prescriurà un o altre tractament en funció dels símptomes que presenteu.
Hi ha algunes mesures que poden ajudar a evitar els símptomes de la síndrome de l'ull sec:
Grup d'informació sobre medicaments dirigida a la ciutadania
Els infants són curiosos per naturalesa, els agrada remenar-ho tot, i els més petits tendeixen a posar-se qualsevol objecte a la boca.
Els medicaments els acostumen a cridar l'atenció, especialment si són de colors vius, i sovint els confonen amb llaminadures.
Qualsevol descuit a la llar, com deixar al seu abast un xarop obert en un lloc fàcilment accessible, pot tenir conseqüències greus.
És la nostra responsabilitat com a adults assegurar-nos que els infants es trobin en un entorn segur.
Les intoxicacions accidentals es produeixen amb major freqüència en nens i nenes d'entre 1 i 3 anys perquè a aquesta edat tenen ja certa autonomia de moviments.
Les intoxicacions per medicaments són les més comunes, i els fàrmacs analgèsics (per alleujar el dolor) i els antitèrmics (per controlar la febre), principalment el paracetamol, són uns dels més freqüentment implicats perquè estan presents a gairebé totes les farmacioles i acostumen a tenir un sabor molt atractiu per als infants.
No obstant això, els psicofàrmacs, sobretot les benzodiazepines (lorazepam, alprazolam, etc.), són actualment la primera causa d'intoxicacions accidentals per medicaments en nens i nenes.
Això indica que el perfil d'intoxicacions en infants està canviant cap als medicaments habituals que prenen els pares i mares, avis i àvies o cuidadors i cuidadores.
En aquests casos, és molt important que els medicaments no estiguin a l'abast dels nens i nenes (cuina, tauleta de nit, etc.), ja que fins i tot petites dosis poden comportar grans intoxicacions.
A banda dels medicaments, hi ha diverses substàncies que es tenen a casa i que poden produir una intoxicació, sobretot els productes de neteja i l'alcohol, però també insecticides, col·lutoris, piles, coles o pintures, entre d'altres.
El líquid per emplenar cigarretes electròniques porta una concentració molt elevada de nicotina i s'han descrit casos molt greus d'intoxicacions en nens i nenes.
També estan adquirint rellevància les intoxicacions per cànnabis tant en forma de cigarreta com d'ingredients a galetes, pastissos, etc.
Aquest article explica com es poden prevenir les intoxicacions, quins signes i símptomes poden ajudar a identificar-les, què cal fer si es produeixen i com es poden tractar.
Les intoxicacions són probablement l'accident infantil més fàcilment evitable si s'adopten una sèrie de precaucions mínimes a la llar:
Intoxicacions per altres productes
Tot i que els símptomes d'una intoxicació poden aparèixer amb retard (per exemple, en la intoxicació per paracetamol) i en ocasions massa tard, cal que estigueu atents a qualsevol signe d'avís.
Actualment, el tractament de les intoxicacions depèn, entre altres factors, del tòxic responsable i la dosi, del temps transcorregut des de l'exposició i dels símptomes que produeix, i hi inclou quatre tipus d'accions:
Malgrat que la majoria de persones intoxicades només requereixen mesures de control dels símptomes, en alguns casos l'administració d'antídots pot arribar a condicionar-ne la supervivència.
Possibilitat que les alarmes sonores de determinats ventiladors StellarTM 100 i 150 no funcionin correctament
Actualització de l'aplicació per a la monitorització contínua de glucosa (MCG) Dexcom G6 per a iOS a la versió 1.5.4
Possible esgotament accelerat de la bateria en determinats mesuradors de glucosa en sang ACCU-CHEK ® AVIVA i ACCU-CHEK ® PERFORMA
Retirada del mercat de determinats lots del Test d'embaràs ClearBlue Digital amb indicador de setmanes
Possibilitat que el reservori de determinades Bombes d'insulina MiniMed TM sèrie 600 es desprengui
Reemplaçament dels adaptadors de corrent A/C, subministrats inicialment amb la bomba d'insulina t: SLIM X2.
Retirada del mercat de determinats números de sèrie d' audiòfons Beltone i Resound.
Informació sobre dispositius intrauterins (DIUs) fabricats per EUROGINE.
Cessament de la utilització i comercialització de les càpsules termòmetre PTD-100 per a telèfons mòbils, emprades per al mesurament de la temperatura corporal.
Retirada del mercat de determinats lots de crosses Advance
Informació sobre les notificacions no acústiques en els sistemes de monitoratge continu de glucosa DEXCOM G4 Platinum i DEXCOM G5 per a mòbil
Possible problema de ciberseguretat en determinades bombes d'insulina Minimed Paradigm i Minimed 508
Instruccions per verificar el correcte funcionament del sistema de la bomba d'insulina ACCU-CHEK ® INSIGHT després d'una caiguda o un cop
Retirada del mercat de la màscara de fototeràpia anti-acne de Neutrògena ® i l' activador
A continuació trobareu un llistat de tots aquells medicaments que en els darrers mesos estant tenint problemes de subministrament.
Si esteu prenent algun dels medicaments que consten en aquest llistat, el procediment que heu de seguir per obtenir-lo és dirigir-vos al servei de farmàcia del vostre hospital de referència amb la recepta del medicament (pública o privada) i allí us el facilitaran.
Si necessiteu saber quin és el vostre hospital de referència, truqueu al 061 CatSalut Respon i us en informaran.
L'Agència Espanyola de Medicaments i Productes Sanitaris (AEMPS) ha ordenat la retirada del mercat del producte VOCATIV càpsules, comercialitzat com a complement alimentari, atès que el considera medicament il·legal perquè en les unitats analitzades s'ha detectat el principi farmacològicament actiu sildenafil, inhibidor de la fosfodiesterasa-5 (PDE-5) no inclòs ni declarat en el seu etiquetatge.
Els inhibidors de la PDE-5 estan contraindicats en pacients amb infart agut de miocardi, angina inestable, angina d'esforç, insuficiència cardíaca, arítmies incontrolades, hipotensió o hipertensió arterial no controlades, ictus, i en persones amb antecedents de neuropatia òptica isquèmica anterior no arterial o amb trastorns hereditaris degeneratius de la retina com la retinitis pigmentosa.
Aquest principi actiu presenta, a més, nombroses interaccions amb altres medicaments, podent donar lloc a reaccions adverses de diversa gravetat, que cal tenir en consideració, com ara les cardiovasculars, ja que el consum s'ha associat a casos d'infart agut de miocardi, angina inestable, arítmia ventricular, palpitacions, taquicàrdies, accident cerebrovascular, inclús la mort cardíaca sobtada, tot i que s'han presentat amb més incidència en pacients amb antecedents de factors de risc cardiovascular.
El fet de contenir aquest principi actiu confereix a aquest producte la consideració de medicament i, com sigui que no ha estat avaluat ni autoritzat prèviament per a la comercialització a l'Estat espanyol per l'AEMPS, la seva presència al mercat és il·legal i s'ha de retirar.
Per tot això, el Departament de Salut us recomana que:
- No adquiriu el producte que s'esmenta en aquesta nota.
- Si disposeu d'algun envàs d'aquest producte i l'esteu utilitzant, deixeu-lo d'utilitzar.
En cas de dubte contacteu amb CatSalut Respon trucant al 061 o bé a través del portal http://salutweb.gencat.cat
L'Agència Espanyola de Medicaments i Productes Sanitaris (AEMPS) ha ordenat la retirada del mercat dels productes AUGEBIT comprimits, SWEET END sobres, OVER-X càpsules, INFINITUM comprimits i POWERUP càpsules, comercialitzats com a complements alimentaris, atès que els considera medicaments il·legals perquè en les unitats analitzades s'han detectat els principis farmacològicament actius sildenafil i tadalafil, inhibidors de la fosfodiesterasa-5 (PDE-5) no inclosos ni declarats en el seu etiquetatge.
La següent llista mostra la relació de medicaments i principis actius detectats.
Els inhibidors de la PDE-5 estan contraindicats en pacients amb infart agut de miocardi, angina inestable, angina d'esforç, insuficiència cardíaca, arítmies incontrolades, hipotensió o hipertensió arterial no controlades, ictus, i en persones amb antecedents de neuropatia òptica isquèmica anterior no arterial o amb trastorns hereditaris degeneratius de la retina com la retinitis pigmentosa.
Aquests principis actius presenten, a més, nombroses interaccions amb altres medicaments, podent donar lloc a reaccions adverses de diversa gravetat, que cal tenir en consideració, com ara les cardiovasculars, ja que el consum s'ha associat a casos d'infart agut de miocardi, angina inestable, arítmia ventricular, palpitacions, taquicàrdies, accident cerebrovascular, inclús la mort cardíaca sobtada, tot i que s'han presentat amb més incidència en pacients amb antecedents de factors de risc cardiovascular.
El fet de contenir aquests principis actius confereix a aquests productes la consideració de medicaments i, com sigui que no han estat avaluats ni autoritzats prèviament per a la comercialització a l'Estat espanyol per l'AEMPS, la seva presència al mercat és il·legal i s'han de retirar.
Per tot això, el Departament de Salut us recomana que:
- No adquiriu els productes que s'esmenta en aquesta nota.
- Si disposeu d'algun envàs d'aquests productes i l'esteu utilitzant, deixeu-lo d'utilitzar.
En cas de dubte contacteu amb CatSalut Respon trucant al 061 o bé a través del portal http://salutweb.gencat.cat
L'Agència Espanyola de Medicaments i Productes Sanitaris (AEMPS) ha ordenat la retirada del mercat del producte PALO DE CABINDA + TRIBULUS càpsules, comercialitzat com a complement alimentari, atès que el considera medicament il·legal perquè en les unitats analitzades s'ha detectat el principi farmacològicament actiu yohimbina, antagonista α2 adrenèrgic no inclòs ni declarat en el seu etiquetatge.
Els antagonistes α2 adrenèrgics (simpaticolítics) són hipertensors a dosis dèbils i hipotensors, vasodilatador perifèric, a dosis elevades.
La vasodilatació induïda en els cossos caversosos millora la funció sexual.
A Espanya, no hi ha cap medicament autoritzat amb aquest principi actiu, en canvi, a França hi ha un medicament autoritzat amb aquesta substància indicat pel tractament de la disfunció erèctil i la hipotensió ortostàtica.
Els esdeveniments adversos inclosos en fitxa tècnica inclouen nerviosisme, irritabilitat, insomni, tremolor, vertígen, migranyes, nàusees, vòmits i/o diarrees, i problemes cardiovasculars com taquicàrdia i priapisme.
També presenta interaccions medicamentoses amb clonidina i inhibició de l'activitat dels medicaments antihipertensius.
El fet de contenir aquest principi actiu confereix a aquest producte la consideració de medicament i, com sigui que no ha estat avaluat ni autoritzat prèviament per a la comercialització a l'Estat espanyol per l'AEMPS, la seva presència al mercat és il·legal i s'ha de retirar.
- No adquiriu el producte que s'esmenta en aquesta nota.
- Si disposeu d'algun envàs d'aquest producte i l'esteu utilitzant, deixeu-lo d'utilitzar.
L'Agència Espanyola de Medicaments i Productes Sanitaris (AEMPS) ha ordenat la retirada del mercat del complement alimentari MIRACLE SLEEP píndoles, comercialitzat com a complement alimentari, atès que el considera medicament il·legal perquè en les unitats analitzades s'ha detectat el principi farmacològicament actiu melatonina, una hormona produïda per la glàndula pineal, relacionada estructuralment amb la serotonina, la qual participa en una gran varietat de processos cel·lulars endocrins i neurològics.
La melatonina s'associa fonamentalment al control dels ritmes circadiaris i a l'adaptació del cicle llum-foscor.
També s'associa a un efecte hipnòtic o estimulant del son.
Amb el consum de la melatonina poden aparèixer els efectes adversos següents: irritabilitat, nerviosisme, inquietud, insomni, sons estranys, migranya, letargia, hiperactivitat psicomotriu, mareig, somnolència hipertensió, dolor d'estomac, dispèpsia, úlceres bucals, sequedat de boca, hiperbilirrubinèmia, dermatitis, sudoració nocturna, pruïja, erupcions cutànies, sequedat de pell, dolors en les extremitats, símptomes de menopausa, astènia, dolor toràcic, glucosúria, proteïnúria, alteracions de les proves de la funció hepàtica i augment de pes.
Igualment, la melatonina pot causar somnolència, per tant s'ha d'administrar amb precaució si la seva administració pot suposar un perill per a la seguretat, per exemple, quan s'administra a persones que tenen que conduir o utilitzar màquines.
Retirada del mercat de determinades referències i lots de la Sonda LoFric Origo 40 cm, punta Nelaton i Tieman.
La Unitat de Vigilància de Productes Sanitaris de l'Agència Espanyola de Medicaments i Productes Sanitaris (AEMPS) ha estat informada per l'empresa Wellspect Healthcare, Suecia, de la retirada del mercat de determinades referencies i lots de la Sonda LoFric Origo 40cm, punta Nelaton i Tieman, distribuïdes per l'empresa Dentsply Sirona, SAU.
D'acord amb la informació facilitada per l'empresa, la retirada del mercat d'aquest producte és deguda a la possibilitat de què les sondes tinguin les puntes fetes malbé i enganxades al segellat de l'envàs, la qual cosa compromet l'esterilitat del producte.
Aquests productes es distribueixen a l'Estat espanyol a través de l'empresa Wellspect HealthCare (Dentsply Sirona, SAU), Passeig de la Zona Franca, 111.
Si disposa d'unitats de les sondes LoFrig Origo 40 cm, de les referències i lots mencionats a l'Annex I:
No les utilitzi i contacti amb l'establiment on les va comprar per a la seva devolució.
Si experimenta molèsties quan utilitza les sondes, contacti amb el seu metge.
Si les seves sondes no es corresponen amb les mencionades a l'Annex I no li afecta aquesta nota informativa.